Komission asetus (ETY) N:o 1748/85, annettu 25 päivänä kesäkuuta 1985, yhteisen tullitariffin alanimikkeeseen 11.01 E kuuluvien hienojen maissijauhojen ja alanimikkeeseen 11.02 A V kuuluvien maissirouheiden ja karkeiden maissijauhojen rasvapitoisuuden määritysmenettelystä



Virallinen lehti nro L 167 , 27/06/1985 s. 0026 - 0027

Suomenk. erityispainos Alue 2 Nide 4 s. 0065

Espanjank. erityispainos: Luku 02 Nide 13 s. 0226

Ruotsink. erityispainos Alue 2 Nide 4 s. 0065

Portugalink. erityispainos: Luku 02 Nide 13 s. 0226



KOMISSION ASETUS (ETY) N:o 1748/85, annettu 25 päivänä kesäkuuta 1985, yhteisen tullitariffin alanimikkeeseen 11.01 E kuuluvien hienojen maissijauhojen ja alanimikkeeseen 11.02 A V kuuluvien maissirouheiden ja karkeiden maissijauhojen rasvapitoisuuden määritysmenettelystä EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisen tullitariffin nimikkeistön yhdenmukaiseksi soveltamiseksi toteutettavista toimenpiteistä 16 päivänä tammikuuta 1969 annetun neuvoston asetuksen (ETY) N:o 97/69(1), sellaisena kuin se on viimeksi muutettuna asetuksella (ETY) N:o 2055/84(2), ja erityisesti sen 3 artiklan, sekä katsoo, että yhteisen tullitariffin nimikkeistön yhdenmukaisen soveltamisen varmistamiseksi on syytä antaa hienojen maissijauhojen sekä maissirouheiden ja karkeiden maissijauhojen luokittelua koskevia säännöksiä, neuvoston asetuksen (ETY) N:o 950/68(3), sellaisena kuin se on viimeksi muutettuna asetuksella (ETY) N:o 3400/84(4) , liitteenä olevan yhteisen tullitariffin nimikkeistön alanimikkeiden 11.01 E ja 11.02 A V määräysten mukaisesti hienot maissijauhot sekä maissirouheet ja karkeat maissijauhot on luokiteltava rasvapitoisuuden perusteella, olisi määriteltävä menettely rasvapitoisuuden määrittämiseksi, tehtyjen tutkimusten perusteella tämän asetuksen liitteessä esitetty menettely antaa parhaat takeet, ja tässä asetuksessa säädetyt toimenpiteet ovat yhteisen tullitariffin nimikkeistöä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Yhteisen tullitariffin alanimikkeeseen 11.01 E kuuluvien hienojen maissijauhojen ja alanimikkeeseen 11.02 A V kuuluvien maissirouheiden ja karkeiden maissijauhojen rasvapitoisuus on määritettävä liitteessä esitettyä menettelyä noudattaen. 2 artikla Tämä asetus tulee voimaan kahdentenakymmenentenäensimmäisenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 25 päivänä kesäkuuta 1985. Komission puolesta COCKFIELD Varapuheenjohtaja (1) EYVL N:o L 14, 21.1.1969, s. 1 (2) EYVL N:o L 191, 19.7.1984, s. 1 (3) EYVL N:o L 172, 22.7.1968, s. 1 (4) EYVL N:o L 320,10.12.1984, s. 1 LIITE Menettely yhteisen tullitariffin alanimikkeeseen 11.01 E kuuluvien hienojen maissijauhojen ja alanimikkeeseen 11.02 A V kuuluvien maissirouheiden ja karkeiden maissijauhojen rasvapitoisuuden määrittämiseksi HIENOT MAISSIJAUHOT Käytetään komission direktiivin 84/4/ETY liitteessä I (menetelmä A) esitettyä analyysimenetelmää (EYVL N:o L 15, 18.1.1984, s. 29). MAISSIROUHEET JA KARKEAT MAISSIJAUHOT Näyte jauhetaan siten, että enemmän kuin 90 prosenttia läpäisee silmäkooltaan 500 mikronin suuruisen seulan ja 100 prosenttia läpäisee silmäkooltaan 1 000 mikronin suuruisen seulan. Käytetään komission direktiivin 84/4/ETY liitteessä I (menetelmä A) esitettyä analyysimenetelmää.